A BIZOTTSÁG HATÁROZATA
(2006. augusztus 4.)
a „konvergencia” célkitűzés keretében történő kötelezettségvállalási előirányzatok tagállamonkénti indikatív felosztásának a 2007-től 2013-ig terjedő időszakra történő rögzítéséről
(az értesítés a C(2006) 3474. számú dokumentummal történt)
(2006/594/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az Európai Regionális Fejlesztési Alapra, az Európai Szociális Alapra és a Kohéziós Alapra vonatkozó általános rendelkezések megállapításáról és az 1260/1999/EK rendelet hatályon kívül helyezéséről szóló, 2006. július 11-i 1083/2006/EK tanácsi rendeletre (1) és különösen annak 18. cikke (2) bekezdésére,
mivel:
(1)
Az 1083/2006/EK rendelet 3. cikke (2) bekezdésének a) pontja értelmében a „konvergencia” célkitűzés a legkevésbé fejlett tagállamok és régiók konvergenciájának felgyorsítását kívánja elérni.
(2)
Az 1083/2006/EK rendelet 4. cikke (1) bekezdésének a) pontja értelmében az Európai Regionális Fejlesztési Alap, az Európai Szociális Alap és a Kohéziós Alap (a továbbiakban: az Alapok) hozzájárulnak az említett rendelet 3. cikke (2) bekezdésének a) pontjában említett célkitűzések megvalósításához.
(3)
Az 1083/2006/EK rendelet 18. cikke (1) bekezdésének harmadik albekezdése értelmében az Alapokból a kötelezettségvállalásra rendelkezésre álló források lebontását úgy kell végrehajtani, hogy az lehetővé tegye a „konvergencia” célkitűzés által érintett régiók jelentős koncentrációját.
(4)
Az 1083/2006/EK rendelet 19. cikke értelmében a 2007-től 2013-ig terjedő időszakra az Alapokból a kötelezettségvállalásra rendelkezésre álló források 81,54 %-át a „konvergencia” célkitűzésre kell fordítani, melynek 4,99 %-át a 8. cikk (1) bekezdésben említett átmeneti és különleges támogatásra, 23,22 %-át az 5. cikk (2) bekezdésében említett finanszírozásra, 1,29 %-át pedig az említett rendelet 8. cikkének (3) bekezdésében meghatározott átmeneti és különleges támogatásra kell előirányozni.
(5)
Szükséges a „konvergencia” célkitűzésre fordítandó források tagállamonkénti indikatív lebontását elkészíteni. Az 1083/2006/EK rendelet 18. cikkének (2) bekezdése értelmében ezt a lebontást az 1083/2006/EK rendelet II. mellékletében meghatározott kritériumok és módszerek szerint kell elvégezni.
(6)
Az 1083/2006/EK rendelet II. mellékletének 1. és 2. pontja meghatározza a rendelkezésre álló források tagállamonkénti elosztásának módszerét a sorrendben a „konvergencia” célkitűzésből támogatásra jogosult régiók, illetve a Kohéziós Alapból támogatásra jogosult tagállamok részére.
(7)
Az 1083/2006/EK rendelet II. melléklete 6. pontjának a) és c) alpontja meghatározza az említett rendelet 8. cikkének sorrendben (1) és (3) bekezdésében említett átmeneti támogatások címén előirányzott összegek kiszámításának módszerét.
(8)
Az 1083/2006/EK rendelet II. mellékletének 7. pontja meghatározza az Alapokból az egyes tagállamok felé történő átcsoportosítás maximális mértékét.
(9)
Az 1083/2006/EK rendelet II. mellékletének 12-31. pontja rögzíti az egyes különleges esetekre vonatkozó összegeket a 2007-től 2013-ig terjedő időszakra.
(10)
Az 1083/2006/EK rendelet 24. cikke értelmében a 2007-től 2013-ig terjedő időszakban a kötelezettségvállaláshoz az Alapokból rendelkezésre álló források 0,25 %-át a Bizottság kezdeményezésére a technikai segítségnyújtás finanszírozására kell fordítani, a tagállamonkénti indikatív felosztásból ennélfogva ki kell zárni a technikai segítségnyújtásra szánt összeget,
ELFOGADTA EZT A HATÁROZATOT:
1. cikk
Az 1083/2006/EK rendelet 5. cikkének (1) bekezdésében említett „konvergencia” célkitűzés keretében a Strukturális Alapokból támogatásra jogosult régiók kötelezettségvállalási előirányzatainak tagállamonkénti indikatív összegei, beleértve az említett rendelet II. mellékletében meghatározott kiegészítő összegeket is, e határozat I. mellékletének 1. táblázatában szerepelnek.
Az előző bekezdésben említett kötelezettségvállalási előirányzatok tagállamonkénti éves lebontásai e határozat I. mellékletének 2. táblázatában szerepelnek.
2. cikk
Az 1083/2006/EK rendelet 8. cikkének (1) bekezdésében említett „konvergencia” célkitűzés keretében a Strukturális Alapokból átmeneti és különleges támogatásra jogosult régiók kötelezettségvállalási előirányzatainak tagállamonkénti indikatív összegei, beleértve az említett rendelet II. mellékletében meghatározott pótlólagos összegeket, e határozat II. mellékletének 1. táblázatában szerepelnek.
Az előző bekezdésben említett kötelezettségvállalási előirányzatok tagállamonkénti éves lebontásai e határozat II. mellékletének 2. táblázatában szerepelnek.
3. cikk
Az 1083/2006/EK rendelet 5. cikkének (2) bekezdésében említett „konvergencia” célkitűzés keretében a Kohéziós Alapból támogatásra jogosult tagállamok kötelezettségvállalási előirányzatainak a tagállamonkénti indikatív összegei e határozat III. mellékletének 1. táblázatában szerepelnek.
Az előző bekezdésben említett kötelezettségvállalási előirányzatok tagállamok szerinti éves lebontásai e határozat III. mellékletének 2. táblázatában szerepelnek.
4. cikk
Az 1083/2006/EK rendelet 8. cikkének (3) bekezdésében említett „konvergencia” célkitűzés keretében a Kohéziós Alapból különleges és átmeneti alapon támogatásra jogosult tagállamok kötelezettségvállalási előirányzatainak tagállamonkénti indikatív összegei e határozat IV. mellékletének 1. táblázatában szerepelnek.
Az előző bekezdésben említett kötelezettségvállalási előirányzatok tagállamonkénti éves lebontásai e határozat IV. mellékletének 2. táblázatában szerepelnek.
5. cikk
Ennek a határozatnak a tagállamok a címzettjei.
Kelt Brüsszelben, 2006. augusztus 4-én.